cyanic-selkie/wikianc huggingface dataset:
Stokholmas arhipelāgs
Arhipelāgs atrodas 60 km uz austrumiem no Stokholmas. No ziemeļiem uz dienvidiem arhipelāgs izstiepts gar Sēdermanlandes un Upsālas lēnēm. Pavisam arhipelāgā ir apmēram 24 000 salu un klinšu, tomēr tikai aptuveni 1000 no tām ir apdzīvotas.
ASV Gaisa spēki
ASV Gaisa spēki (, saīsinājumā USAF) ir Amerikas Savienototo Valstu bruņotie gaisa spēki. ASV Gaisa spēki izveidoti.
Ford Focus
Ford Focus ir maza ģimenes automašīna, ko ražo ASV firma Ford. To sāka pārdot Eiropā no 1998. gada un Austrālijā no 2002. gada. Kopš tā laika tas ir kļuvis par Apvienotās Karalistes visvairāk pārdoto auto. Eiropā, Dienvidamerikā un Dienvidāfrikā tas nomainīja Ford Escort, bet Austrālijā, Jaunzēlandē un Japānā tas nomainīja Ford Laser. Jaunākā Focus paaudze tika izveidota 2005. gadā un modernizētā versija 2008. gadā.
Blink-182
Blink-182 (stilizēts kā blink-182) ir amerikāņu rokgrupa, dibināta 1992. gadā, no Povejas, ASV. Sākotnējie grupas dalībnieki bija vokālists un ģitārists Toms Delongs, vokālists un basģitārists Marks Hopuss un bundzinieks Skots Reinors, taču 1998. gadā Skotu nomainīja Treviss Bārkers, un trio ar Delongu, Hopusu un Bārkeru sastāvā ir viszināmākais un komerciāli veiksmīgākais. Blink-182 ir poppanka pamatlicēji, kas iedvesmojuši daudzas slavenas grupas. Visā pasaulē grupa ir pārdevusi vairāk nekā 50 miljonus ierakstu un ir tikusi nominēta dažādām balvām, tai skaitā Billboard, Grammy, un MTV Video Music balvām.
2022. gadā grupa paziņoja par Delonga atgriešanos, gaidāmu jaunu albumu un koncerttūri 2023. gadā.
Diskogrāfija
Studijas albumi
Ford Orion
Ford Orion — automašīnu marka, ko izgatavoja ASV firma Ford. Tā tika ražota tikai Eiropas tirgum, un to izgatavoja no 1983. līdz 1993. gadam. Kopumā no 1983. gada līdz 1993. gadam tika pārdoti 534 239 Orion eksemplāru. Šo gadu laikā bija trīs Orion paaudzes. Modeļa galvenie konkurenti tirgū tās ražošanas laikā bija: Volkswagen Jetta, Mercedes Benz 190, Rover 213, Vauxhall Belmont, Daihatsu Charmant, BMW E30 un Volvo 360. Orion hatchbak analogs bija Ford Escort.
Ford Sierra
Ford Sierra ir ASV autobūves uzņēmuma Ford ģimenes auto, ko tas ražoja no 1982. gada līdz 1993. gadam. sāka ražot Sierra, tas aizstāja Ford Cortina un Ford Taunus. Sierra pēctecis ir Ford Mondeo. Ziemeļamerikā Sierra sauca par "Markur XR4Ti".
Thirteenth Step
Dziesmu saraksts
Thirteenth Step japāņu versija iever ekskluzīvu dziesmas "The Package" pagarināto versiju.
Džeimijs Karagers
Sasniegumi
Liverpool
Davids Ngogs
"PSG"
Savu profesionāļa karjeru Ngogs uzsāka Ligue 1 klubā Parīzes "Saint-Germain", kurā aizvadīja kopumā 18 līgas spēles un guva vienus vārtus. Tieši ar "PSG" viņš ieguva arī pirmo trofeju - Francijas līgas kausu 2008. gadā.
Pervomajska (Mikolajivas apgabals)
Vēsture
Par apdzīvotās vietas dibināšanas datumu uzskata 1676. gadā, kad Zaporožjes kazaki šajā vietā uzcēla Orlikas (Орлик) cietoksni, pie kura izveidojās miestiņš. 1764. gadā te Orelas (Орел) izveidotās robežsardzes komisariāts un muita. 1770. gadā cietoksni pārdēvē par Jekateriņinskijšaņecu (ru), kam 1772. gadā piešķirts apriņķa pilsētas statuss, bet 1781. gadā tā pārdēvēta par Olviopoli (Ольвіополь) par godu senajai grieķu kolonijai Olbijai.
Mazās Antiļu salas
Ģeoloģija
Lielākā daļa salu ir veidojušās, Ziemeļamerikas plātnei paslīdot zem Karību plātnes. Salas, kas atrodas gar Dienvidamerikas krastiem, veidojušās Dienvidamerikas plātnes berzēšanās gar Karību plātni rezultātā.
Arheogrāfija
Arheogrāfija ir vēstures nozare, kas pēta rakstīto vēstures avotu apzināšanas, aprakstīšanas un publicēšanas teorijas un prakses jautājumus. Arheogrāfija ir saistīta ar avotzinātni, valodniecību, tekstoloģiju, paleogrāfiju un diplomātiku. Rietumeiropā praktiskā arheogrāfija radās 15. - 16. gadsimtā, Latvijā - 19. gadsimta 1. pusē.
Jēkabs Grots
Ģimene
Bija precējies ar Mariju Groti (Celmiņu; 1892. — 1963.), bērni Pēteris Kārlis Grots (1921. - 2011.), Annmarija Jākobsone (1923. — 2001.), Andrejs Jēkabs Grots (dzimis 1927.).
Aprakstošā statistika
Aprakstošā statistika ir statistikas apakšnozare. Tas ir datu kvantitatīvs vākšanas un summēšanas process, ko izmanto, lai pārveidotu datus no liela apjoma skaitļu formas uz formu, kas ir ērta cilvēkam uztverei un tālākai analīzei.
Denjels Inoue
Inoue pārstāvēja Havajas Kongresā kopš to kļūšanas par ASV štatu. Bija pirmais japāņu izcelsmes amerikānis ASV Pārstāvju palātā, vēlāk bija arī pirmais Senātā. 58 gadus ilgajā amatpersonas karjerā nezaudēja nevienās vēlēšanās.
Šistosomatoze
Etioloģija un epidemioloģija
Ja šistosomu oliņas nonāk ūdenī, no tām izšķiļas kāpuri - miracīdiji, kuri iekļūst molusku audos, kur notiek to tālāka attīstība par brīvi peldošiem cerkārijiem, kas ieurbjas putnu, zīdītāju vai cilvēka ādā. Dažādu sugu šistosomām mēdz būt dažādi saimnieki - citos dzīvniekos parazitējošas šistosomas no Schistosomatidae dzimtas cilvēka ādā aiziet bojā, izraisot tikai primāru dermatītu, bet Schistosoma ģints sugas iekļūst cilvēka asinsritē un migrē uz gremošanas trakta vai urīnpūšļa venozajiem pinumiem, kur šistosomu mātītes sāk veidot oliņas. Oliņas spēj izdalīt proteolītiskos fermentus, kas veicina to nonākšanu apkārtējos audos un nokļūšanu zarnu traktā, no kurienes tās izdalās apkārtējā vidē.
Klīniskā aina
Jau 10 - 15 minūtes pēc parazītu ieurbšanās ādā rodas nieze, dažreiz nātrene. Diennakts laikā parādās izsitumu plankumi. Atkārtoti inficējoties, šie izsitumi alerģijas dēļ mēdz būt pūslīšveida ar stipru niezi, kas saglabājas līdz 5 dienām.
Dzelzceļa līnija Rīga—Jelgava—Mažeiķi
Vēsture
2020. gada 15. februārī Satiksmes ministrs Tālis Linkaits kopā ar Lietuvas amatpersonām Mažeiķos svinīgi sagaidīja pirmo kravas vilcienu un atklāja atjaunoto sliežu ceļu. Ministrs arī pauda, ka līdz 2022. gadam plānots atjaunot pasažieru satiksmi iecirknī Glūda-Reņģe-Mažeiķi.
Cirmas pagasts
Hidrogrāfija
Ezeri: Cirma ezers, Dukanu ezers, Gomeļmuižas ezers, Križutu ezers, Pauguļa ezers, Runtortas ezers, Soidu ezers.
Miljards
Vēsture
Nosaukums cēlies no franču valodas (milliarde). Pirmo reizi to lietojis franču matemātiķis Ž. Peletjē 1549. gadā apzīmēdams miljons miljonu (1 000 000 000 000). Tomēr jau no 1566. gada par miljardu sāka saukt tūkstoš miljonus (1 000 000 000). Ārpus Francijas (arī Latvijā) šis skaitļa vārds plašāk izplatījās pēc tam, kad Francijai pēc 1871. gada miera līguma noteikumiem bija jāmaksā Vācijas impērijai piecus miljardus zelta franku lielu kontribūciju.
Rūdolfs Bēnuss
Biogrāfija
Rūdolfs Bēnuss kļuva par tieslietu ministru Ulmaņa 1. Ministru kabinetā — pirmajā Latvijas Republikas valdībā, kuru apstiprināja ievēlēts parlaments. 6. un 7. novembrī viņa vadībā notika tieslietu resora amatpersonu pirmā apspriede. Sanāksmē tika apspriesti svarīgi civiltiesību jautājumi. Tika nolemts atcelt pagasttiesu institūtu. Garas diskusijas bija par mazākumtautību valodu pielaišanu tiesās. Apspriedes dalībnieki atzina, ka advokāti, kas nepietiekami pārvalda valsts valodu, var uzstāties krievu, bet vācu valodā — tikai ar tiesas atļauju.
Ormaņu iela (Rīga)
Ormaņu iela ir Rīgas iela, Zemgales priekšpilsētas Āgenskalna apkaimē. Ormaņu iela sākas pie Lapu ielas krustojuma un beidzas pie Mazās Nometņu, Margrietas un Atpūtas ielas krustojuma. Ormaņu ielas kopējais garums ir 725 metri.
Varšavas pakts
1999. gada 12. martā Čehija, Ungārija un Polija, kas iepriekš bija Varšavas pakta savienības dalībvalstis, tika uzņemtas NATO. Vēlāk NATO pievienojās arī Bulgārija, Rumānija, Slovākija un Albānija.
Boeing X-43
Boeing X-43 bija vienreizizmantojams eksperimentāls lidaparāts, kura uzdevums bija pētīt virsskaņas caurplūdes reaktīvos dzinējus (scramjet). X-43 bija daļa no NASA Hyper-X programmas. Kopā tika izgatavoti trīs lidaparāti un katrs lidoja tikai vienu reizi no 2001. līdz 2004. gadam.
Atpūtas iela (Rīga)
Posmā no Nomales ielas līdz Liepājas ielai Atpūtas iela iet gar dzelzceļa līniju Rīga—Tukums. No Ventspils ielas līdz Liepājas ielai dzelzceļam pretējā ielas pusē ir P. Stradiņa klīniskās universitātes slimnīcas teritorija.
Ænima
Pārskats
"Stinkfist" un "Ænema" tika izveidoti videoklipi, bet "H.", "Eulogy" un "Forty-Six & 2" tika izdoti arī kā singli. Dažas dziesmas ir kā īsas starpspēles, kas savieno garākās dziesmas, tādējādi tā garums gandrīz sasniedz 80 minūšu limitu. Šīs starpspēles ir "Useful Idiot", "Message to Harry Manback", "Intermission", "Die Eier Von Satan", "Cesaro Summability" un "(-) Ions".
Pateicības diena
Pateicības diena ir valsts svētki ASV un Kanādā. ASV pateicības diena tiek svinēta novembra ceturtajā ceturtdienā, bet Kanādā tos atzīmē oktobra otrajā pirmdienā. Šajā dienā ir pieņemts turēt īpaši gatavotas pusdienas ģimenes lokā un izteikt pateicību viens otram.
Žerārs Grizē
Žerārs Grizē (fr; dzimis, miris ) bija franču laikmetīgās mūzikas komponists. Savu mūziķa karjeru veltījis, pētot tembra spektru starp harmoniskiem virstoņiem un troksni. Grizē bieži tiek pieskaitīts pie spektrālās mūzikas komponistiem, lai arī pats komponists savu saistību ar spektrālo mūziku nav atzinis.
Prospektpoints
Prospektpoints ir zemesrags Greiema krasta dienvidrietumu piekraste Antarktīdā. Izvietojies Velingradas pussalas ziemeļrietumos Holtedāla līča krastā iepretī Fišailendu salām. Pirmoreiz aptuveni nokartēja Britu Greiema Zemes ekspedīcija 1934.—1937. gados. 1957. gadā Lielbritānija zemesragā ierīkoja polārstaciju Bāze J. Zemesragu un vēlāk arī polārstaciju pēc Folklenda Salu toreizējā gubernatora E. Erousmaita ierosinājuma nosauca par Izredžu ragu (Prospect Point). Staciju slēdza 1959. gadā, bet 2004. gadā tās paliekas no zemesraga aizvāca.
Daugavpils ūdens
SIA Daugavpils ūdens ir Daugavpils pilsētas ūdensapgādes un kanalizācijas uzņēmums. Centralizētās ūdensapgādes pirmsākums Daugavpilī bija likts 19.gs.
Vēsture
No 1944. līdz 1945. gadam atjaunota daļēji sagruvusī ūdens attīrīšanas stacija “Gajoks” un ieviesta pastāvīga ūdens hlorēšana. 1963. gadā ierindā stājās ūdensgūtne no artēziskiem urbumiem “Vingri” ar jaudu līdz 10 tūkstošiem m³ /dienā. 1963. gadā ierindā stājās ūdensgūtne no artēziskiem urbumiem “Vingri” ar jaudu līdz 10 tūkstošiem m³ /dienā. 1964. gadā no komunālo uzņēmumu tresta atsevišķā saimnieciskā struktūrvienībā izdalīts trests “Vodokanal”. 1964. gadā ierindā stājās vienota pilsētas kanalizācijas attīrīšanas iekārtu 1. kārta ar notekūdeņu mehānisko attīrīšanu ar jaudu līdz 10 tūkstošiem m³ /dienā. 1976. gadā ekspluatācijā stājusies jauna ūdens attīrīšanas stacija no Daugavas upes virszemes avota — “Gajoks — 2” ar jaudu līdz 18 tūkstošiem m³ /dienā. 1978. gadā ierindā stājusies kanalizācijas attīrīšanas iekārtu 2. kārta un kopējais ražīgums palielinājās līdz 50 tūkstošiem m³ /dienā. 1989. gadā ir pagājuši simts gadi kopš centralizētas ūdensapgādes sākuma Daugavpilī. Ūdens padeve palielinājās līdz 40 tūkstošiem m³ /dienā, ūdensvada līnijas 163 km garumā un kanalizācijas tīkls 126 km garumā aptver visus pilsētas mikrorajonus
Dzelzceļa līnija Rīga—Orla
Vēsture
Rīgas—Daugavpils dzelzceļa sabiedrībai (Общество Риго-Динабургской железной дороги) piederošā dzelzceļa līnija Rīga-Daugavpils tika atklāta  un veidoja savienojumu ar dzelzceļa līniju Pēterburga—Varšava.
Rīgas Herdera institūts
Institūta struktūra un finansējums
Par studentiem Herdera institūtā varēja uzņemt personas, kas bija ieguvušas gatavības apliecību Latvijas vidusskolā vai ģimnāzijā ar vācu mācību valodu vai arī tos absolventus no citām skolām, kas pietiekoši pārvaldīja vācu valodu. Institūtā ietilpa trīs nodaļas:
Joy Division
Joy Division bija angļu rokmūzikas grupa, kura izveidota 1976. gadā Salfordā, Mančestrā. Sākotnējais grupas nosaukums bija Warsaw. Grupas dalībnieki bija Īans Kērtiss (vokāls un dažreiz ģitāra), Bernards Samners (ģitāra un taustiņinstrumenti), Pīters Huks (basģitāra) un Stīvs Moriss (bungas un perkusijas).
2012. gada Tour de France
Par velobrauciena uzvarētāju pirmo reizi kļuva Lielbritānijas riteņbraucējs Bredlijs Viginss no Team Sky, kļūstot par pirmo britu velobraucēju, kas triumfējis Tour de France. Velobrauciena vadībā viņš izvirzījās jau 7. posmā un savu pārsvaru pārliecinoši nostiprināja abos braucienos ar atsevišķu startu. Otrajā vietā palika viņa komandas biedrs un tautietis Kriss Frūms, kurš kopvērtējumā zaudēja uzvarētājam 3 minūtes un 21 sekundi, bet trešajā - Itālijas sportists Vinčenco Nibali (Liquigas-Cannondale). "Kalnu karaļa" raibo kreklu tūres noslēgumā ieguva mājinieks Tomass Feklers (Team Europcar), savukārt labākā sprintera zaļo kreklu - Peters Sagans (Slovākija, Liquigas-Cannondale), kurš, tāpat kā viņa galvenie konkurenti sprinteri Andrē Greipels un Marks Kevendišs, izcīnīja visvairāk - trīs uzvaras atsevišķos posmos. M. Kevendišam pēc šī gada sacensībām bija jau 23 posmu uzvaras prestižākajā daudzdienu velobraucienā. Komandu kopvērtējumā uzvarēja Luksemburgas komanda RadioShack-Nissan, lai gan tās līderis Frenks Šleks izstājās no velobrauciena pēc paziņojuma par pozitīvām dopinga analīzēm. Par labāko jauno braucēju 2012. gada Tor de France kļuva Tīdžejs van Garderens (ASV, BMC Racing Team).
Kristofers Georgs Dītrihs fon Mēdems
Sabiedriskā darbība
Grāfs fon Mēdems bija Jelgavas brīvmūrnieku Jāņa ložas „Trois Epées couronnées” jeb "Zu den drey Gekrönten Schwerdtern" krēsla meistars (1779) laikā, kad Jelgavā apmetās slavenais mistiķis un brīnumdaris Aleksandrs Kaljostro. Viņa brāļameitas dzejnieces Elīzas fon der Rekes (von der Recke, 1754-1833) grāmata „Ziņojums par bēdīgi slavenā Kaljostro uzturēšanos Jelgavā 1779. gadā un viņa maģiskajām operācijām” 1787. gadā kļuva par bestselleri vāciski lasošo cilvēku lokā ne tikai Vācijā, bet arī pārējā Eiropā. Kaljostro kopā ar savu sievu Serafinu Jelgavā uz agrāko ložu bāzes izveidoja divas ēģiptiešu mūrnieku adopcijas ložas sievietēm un vīriešiem - Loge d’Adoption Trois Couers couronnés un Loge d’Adoption Trois Epées couronnées.
Jānis Dzirne
Dzīvesgājums
Pirmā Pasaules kara laikā 1914.-1917. gadā ķeizarienes Marijas Fjodorovnas kara hospitāļa galvenais ārsts Polijā un Turcijas frontē. Pēc Oktobra revolūcijas atstāja dienestu un strādāja kā ārsts Batumi, Konstantinopoles, Varnas, Sofijas pilsētās. Papildinājās Berlīnē (1921—1922), publicēja rakstu par kālija permanganāta savelkošo iedarbību serozu brūču ārstēšanā britu medicīnas žurnālā The Lancet (1921). 1922.-1923. gadā Vītauta Dižā Universitātes profesors Kauņā. 1923.-1924. gadā Abesīnijas (Etiopijas) medicīnas ģenerālinspektors, troņmantnieka, vēlākā imperatora Haile Selasie I galma ārsts. 1925.-1926. gadā Liepājas slimnīcas ķirurģijas nodaļas vadītājs. 1926.-1929. gadā Latvijas Universitātes medicīnas fakultātes profesors, Hospitālās ķirurģijas klīnikas vadītājs Sarkanā Krusta slimnīcā. 1929. gadā devies ārzemju ceļojumā it kā podagras ārstēšanai, sūtījis LU vadībai vēstules no Ēģiptes, pēdējā vēstule saņemta 1931. gadā no Bagdādes, kas 1932. gadā kļuva par neatkarīgās Irākas galvaspilsētu. Pēc laika sekoja telegramma no Sidnejas Austrālijā, ka profesors vēloties atgriezties Rīgā, tikai lai izsūtot ceļanaudu. Universitātes vadības pacietības mērs nu bija pilns, un tā nolēma viņu atbrīvot no darba.
Ķirsis
Ķirsis var būt:
Matvejs Mudrovs
Matvejs Mudrovs (ru; 1776-1831) bija iekšķīgo slimību ārsts, profesors un brīvmūrnieks. Maskavas Universitātes medicīnas profesors (1809-1831), Medicīnas fakultātes dekāns (1813-1820), Hipokrata zvēresta ieviesējs Krievijas Impērijā, pirmais Krievijā sācis rakstīt pacientu slimības vēstures. Valsts padomnieks.
Dzīvesgājums
Pēc tam turpināja studijas ārzemēs, kur studējis Berlīnē, Vircburgā, Getingā, Vīnē, Parīzē (1802-1805). Pēc atgriešanās Krievijas Impērijā, iecelts par Viļņas kara hospitāļa ārstu (1805-1808). Uzrakstīja darbu "Kara patoloģijas principi..." (1808).
2022. gads
Tāpat kā 2020. un 2021. gadu, arī 2022. gadu ļoti ietekmēja COVID-19 pandēmija. Pasaulē sāka atcelt COVID ierobežojumus, kā rezultātā atkārtoti atvērtas starptautiskās robežas, kā arī turpinājās COVID-19 variantu parādīšanās atsevišķās pasaules valstīs. COVID-19 vakcīnu globālā izplatīšana, kas sākās 2020. gada beigās, turpinājās arī šajā gadā.
Kūlis
Kūlis (sieviešu dzimtē Kūle) ir latviešu cilmes uzvārds. Cilvēki ar šo uzvārdu:
Dispersiju analīze
Dispersijas analīzes pielietojums
Dispersijas analīzi plaši pielieto kvalitātes vadībā, lai nepārtraukti kontrolētu organizāciju pamatprocesus un atbalsta procesus, kā arī uzlabotu gatavās produkcijas kvalitāti. Tāpat šo analīzi var izmantot mārketinga, valsts, privātā sektora un citu nozaru pētījumos, lai matemātiski argumentētu un interpretētu iegūtos datus, salīdzinot valstu finansu rādītājus, kvalitātes nodrošināšanā un vērtēšanā, analizējot valsts nozares būtisko faktoru mijiedarbību u.c..
Džons Leklērs
Spēlētāja karjera
ASV hokeja izlases rindās hokejists spēlējis 1998. un 2002. gada olimpiskajās spēlēs, 2002. gadā kopā ar komandu izcīnot sudraba medaļas.
Vijciems
Vēsture
Vijciems vēstures avotos pirmo reizi minēts 1224. gada Tālavas dalīšanas līgumā. Apdzīvotā vieta izveidojusies ap Vijciema muižas (Wiezemhof) centru. 1898. gadā Vijciemā sāka darboties pirmā mežsaimniecības skola Baltijā. 1932. gadā Vijciemam piešķīra biezi apdzīvotas vietas (ciema) statusu.
Ķirši (koki)
Ķirši (Cerasus) ir kauleņkoku ģints (Prunus) apakšģints augi, kas ir koki vai krūmi. Ķiršu apakšģintī (Cerasus) ietilpst aptuveni 150 sugas, no kurām kultivē apmēram 60 sugas. Visizplatītākās sugas ir saldais ķirsis (Prunus avium) un skābais ķirsis (Prunus cerasus). Par ķiršiem dēvē arī šo augu augļus — kauleņus, ko lieto uzturā. Ķiršus audzē arī kā krāšņumaugus, piemēram, smaržīgo ķirsi (Prunus mahaleb), tūbaino ķirsi (Prunus tomentosa), zemo ķirsi (Prunus pumila) un Besija ķirsi (Prunus besseyi).
1996. gada laikapstākļi Latvijā
Laikapstākļu statistika Rīgā
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.
Gaisa temperatūras fakti Rīgā
Dienas zemākā gaisa temperatūra un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.
Kārlis Filips
Privātā dzīve
Ir bijušas vairākas attiecības, pašlaik dzīvo viens.
Rusova Livonijas hronika
Kritiskie viedokļi
Tomēr šie pretraksti nespēja mazināt Rusova hronikas popularitāti. Tad pret Rusovu vērsās Lodes muižas (Igaunijā) dzimtkungs Tenis Meidels (Maydel), Igaunijas muižniecības organizācijas priekšnieks, kurš savu pretrakstu sarakstīja 1588. gadā. Meidels, norādot uz Rusova izcelsmi, nosauc viņu par “neprātīgu zemnieku vērsi”.
Izturība
Cietas vielas ar lielu izturību izmanto mašīnbūvē, celtniecībā un citur, veidojot konstrukcijas, kurām jāiztur noteikta slodze.
Antuāns Rusels
Spēlētāja karjera
Hokeju Rusels sāka spēlēt Francijā, taču 16 gadu vecumā kopā ar ģimeni pārcēlās uz Kvebeku Kanādā. No 2006. līdz pat 2010. gadam Rusels spēlēja QMJHL kluba Chicoutimi Saguenéens sastāvā.
Astronomija
Astronomisko attālumu noteikšana
Galaktikas attālumu noteikšanā turpmāk tiek izklāstītas divas vispārīgas metodes. Pirmajā metodē par atskaites standartu izmanto skaidri identificējamu zvaigznes tipu tāpēc, ka ir labi nosakāma tās starjauda. Šādā gadījumā nepieciešams novērot tādas zvaigznes, kuras ir pietiekami tuvu Zemei un kuru attālumi un starjauda ir droši izmērāmi. Šādu zvaigzni sauc par "standarta sveci". Piemērs ir cefeīdas, kuras spožuma patiesais ceļš periodiski mainās, un dažu supernovu tipu sprādzieni, kuriem ir milzīgs spožums un gredzens, ko var saredzēt īpaši lielos attālumos. Vienreiz kalibrējot šādu tuvāko standarta sveču starjaudu, var aprēķināt attālumu tālākajām standarta svecēm, izmantojot to kalibrēto starjaudu un faktiski izmērīto intensitāti. Formulā I = L/4πd² izmērītā intensitāte [I] ir saistīta ar starjaudu [L] un attālumu [d]. Standarta sveci var noteikt, izmantojot tās spektru vai spožuma pastāvīgo izmaiņu paraugu. Iespējams jāveic korekcijas, jo lielos attālumos gāze un putekļi absorbē zvaigžņu gaismu. Šī metode ir attālumu mērījumu pamatā līdz tuvākajām galaktikām.
Rīgas Franču licejs
Rīgas Franču licejs (fr) ir Rīgas skola, kurā mācības notiek no 1. līdz 12. klasei. Tā ir vienīgā mācību iestāde Latvijā, kurā ir iespējams padziļināti apgūt franču valodu no pirmās klases. Uzsākt mācības Rīgas Franču licejā var arī no 7. vai 10. klases. 2019. gada Ata Kronvalda fonda Latvijas skolu reitingā Franču licejs ieņēma 3. vietu lielo skolu grupā.
Vēsture
Rīgas Franču liceju ar Francijas valdības atbalstu dibināja un uzturēja "Latviešu un franču tuvināšanās biedrība" (L’association du Rapprochement franco-letton), līdz 1930. gadam tas atradās Elizabetes ielā 29. Liceja pirmais direktors un franču valodas skolotājs bija Marsels Etjēns Segrests, liela nozīme liceja izveidē bija arī rakstniecei un vēstures skolotājai Angelikai Gailītei. Kopā ar Latvijas skolotājiem licejā strādāja arī vieslektori no Francijas, tomēr visus priekšmetus, izņemot franču valodu, mācīja saskaņā ar Latvijas pamatskolu un vidusskolu programmu. Licejā ietilpa pirmskola (bērnudārzs), sešu klašu pamatskola un četru klašu vidusskola. 1923. gadā tika apstiprināta liceja devīze "Tēvzemes godam, spēkam, daiļumam". Liceja direktors Augusts Leimanis panāca, ka licejam 1929. un 1930. gadā pēc arhitekta Indriķa Blankenburga projekta par 0,4 miljoniem latu tika uzbūvēta jauna ēka Krišjāņa Valdemāra ielā 48. Būvniecību finansēja Rīgas dome, Latvijas valdība un Francijas valdība.
Vankdorfas Šveices stadions
Vankdorfas Šveices stadionā 2008. gadā notiks trīs 2008. gada Eiropas futbola čempionāta C grupas spēles, tas ir viens no astoņiem stadioniem, kuros norisināsies čempionāts.
Stārķu dzimta
Stārķu dzimta (Ciconiidae) ir vienīgā stārķveidīgo kārtas (Ciconiiformes) dzimta. Tā apvieno 19 sugas, kuras iedalītas 6 ģintīs.
Lozannas miera līgums
Vispārējie apstākļi un sarunas
Lozannas miera sarunu laikā Turcijas delegāciju pārstāvēja Ismets Inēnī, bet grieķus pārstāvēja Elefterioss Venizeloss. Sarunas ilga vairākus mēnešus un 1922. gada 22. oktobrī tika uzsākta jauna sarunu sesija, kuru pēc intensīvām debatēm 1923. gada 4. februārī pārtrauca Turcijas delegācijas protests un tam sekojošais Mustafas Kemala pašā valdības protests. Kārtējās sarunas atsāka 24. jūlijā, pēc astoņu mēnešu intensīvām diskusijām ar Sabiedroto pārstāvi ASV admirāli Marku L. Bristolu, kurš atbalstīja turku prasības.
Oļģerts Ābelīte
Dzimis Rīgā. Tēvs strādāja par dekorāciju gleznotāju Rīgas Vācu teātrī. 1917. gadā sāka iet skolā. Izstājās no vidusskolas priekšpēdējās klases un sāka strādāt O. Meijera reklāmu darbnīcā. Vēlāk strādāja Rīgas ostā gadījumdarbus un vakaros mācījās Ugas Skulmes privātstudijā. Pēc tam strādāja Romana Sutas porcelāna apgleznošanas darbnīcā "Baltars" un iestājās Rīgas Tautas augstskolas zīmēšanas un gleznošanas studijā pie Romana Sutas un Sigismunda Vidberga. 1930. gadā iestājās mākslinieku apvienībā "Zaļā vārna". 1939. gadā pievērsās grāmatu grafikai. 1940. gada beigās pārcēlās uz dzīvi Ikšķilē, kur arī nodzīvoja līdz mūža beigām 1972. gadā. Mākslinieks apbedīts Ikšķiles kapsētas zvanu torņa kalniņā.
Intel 8042
Centrālais procesors
Komandu izpilde tiek atspoguļota karodziņu reģistrā. Izvēlētās operācijas kods tiek analizēts komandu dešifratorā, kas savukārt formē vadības signālus ALI, datu avotam un rezultāta saņēmējam. Akumulators ir vissvarīgākais procesora reģistrs. Tas ir sākumdatu avots ALI, un bieži kalpo par rezultāta saņēmēju. Caur akumulatoru parasti ienāk un iziet dati uz ievades/izvades portiem un operatīvo atmiņu.
Arvils Ašeradens
Politiskā darbība
2010. gada sākumā A. Ašeradens pievienojās partijai "Pilsoniskā savienība" (PS). Pēc tam, kad partija iesaistījās apvienības "Vienotība" izveidē, A. Ašeradens kļuva par vienu no pieciem PS pārstāvjiem apvienības valdē. Tāpat viņš kļuva par partijas vēlēšanu kampaņas vadītāju. Maijā A. Ašeradenu ievēlēja PS valdē. Tajā pašā gadā A. Ašeradens kandidēja 10. Saeimas vēlēšanās. Viņu iekļāva "Vienotības" sarakstā Vidzemes vēlēšanu apgabalā ar ceturto numuru. Apvienība vēlēšanās ieguva visvairāk mandātu (33) un arī A. Ašeradens iekļuva jaunajā Saeimas sasaukumā. Pēc ievēlēšanas Saeimā no 2010. gada 2. novembra līdz 2011. gada 17. oktobrim viņš bija 10. Saeimas deputāts, Pieprasījumu komisijas un Tautsaimniecības, agrārās, vides un reģionālās politikas komisijas vadītāja vietnieks.
Privātā dzīve
2015. gadā apprecējies ar Valmieras Drāmas teātra direktori Evitu Ašeradenu (šī ir otrā laulība, pirmā sieva Anita Kehre, Ojāra Kehra māsa). Ir 4 bērni. Brīvajā laikā nodarbojas ar burāšanu un ir Latvijas Zēģelētāju savienības valdes loceklis.
Ekonomika
Raksturojums un termini
Termins ekonomika ir radies no latīņu vārda oeconomia, kas savukārt radies no grieķu vārda (oikonomía), un burtiskā tulkojumā nozīmē ‘mājas uzturēšana’, ‘mājturība’.
Baltkrievijas himna
Himnas vārdi baltkrievu valodā
Mūzika: Nesters Sakalovskis
Henrieta Bīčere-Stova
Henrieta Bīčere-Stova (en; dzimusi Ličfīldā, ASV, mirusi  Hartfordā, ASV) bija rakstniece, aktīva vergturības atcelšanas aktīviste ASV, romāna Krusttēva Toma būda autore.
Dienvidslāvija
Sociālistiskā Dienvidslāvija
Tika izveidota 1945. gada 29. novembrī, pēc Josipa Broza Tito vadītās Komunistiskās partijas partizānu uzvaras. Pirmais nosaukums Dienvidslāvijas Demokrātiskā Federācija, kas 1946. gadā mainīts uz Dienvidslāvijas Federatīvo Republiku, un vēlāk Dienvidslāvijas Sociālistisko Federālo Republiku.
Tuvie Austrumi
Austrumdaļā zeme ir neauglīgāka, toties mitrāka un auglīgāka tā ir Vidusjūras piekrastē.
Lūcija Garūta
Dzīvesgājums
Lūcija Garūta dzimusi 1902. gada 14. maijā Rīgā grāmatveža ģimenē. No 1919. līdz 1925. gadam viņa mācījās Latvijas konservatorijas Klavierspēles klasē un profesora Jāzepa Vītola vadītajā Speciālās teorijas klasē un līdztekus bija pianiste repetitore Latvijas Nacionālajā operā. Viņas skolotāji bija Jānis Mediņš, Jēkabs Mediņš un mūzikas vēsturnieks Jēkabs Kārkliņš.
"Dievs, Tava zeme deg!" un citi nozīmīgi atskaņojumi, konkursi
Pateicoties Lūcijas Garūtas fonda darbībai, kantāte "Dievs, Tava zeme deg!" atskaņota Eiropas valstīs, Japānā, Kanādā un ASV. 2003. gada 23. decembrī kantāti un "Meditāciju ērģelēm" Christ Shinagawa baznīcā Tokijā atskaņoja koris "Zemene" diriģenta Masahito Osadas vadībā, tenors Jasuharu Fukišima, baritons Džefrijs D. Tremblijs un Miki Asai pie ērģelēm.
Ābrams de Bruins
Dzīvesgājums
Miris 1587. gadā Ķelnē.
Kālidāsa
Kālidāsas trīs ievērojamākās lugas ir Mālawikāgnimitra, Abhijñānashākuntala un Vikramorwasheeya, bet no liroepikas žanra ievērojamākie darbi ir Raghuvamsha un Kumārasambhawa.
Pasaules kausa izcīņa hokejā
Pasaules kausa izcīņa hokejā ir starptautisks hokeja turnīrs, kuru organizē Nacionālā hokeja līga. Šis turnīrs bija agrākā Kanādas kausa turpinātājs, kas beidza pastāvēt 1991. gadā. Turnīrs līdz šim noticis trīs reizes: 1996., 2004. un 2016. gadā.
Spēles tika izspēlētas saskaņā ar NHL, nevis IIHF noteikumiem. Turnīrā piedalījās astoņas komandas. Tāpat, tā kā turnīru organizēja NHL, turnīrs notika pēc NHL sezonas noslēguma, attiecīgi, atšķirībā no Pasaules čempionāta, tajā varēja piedalīties visi labākie spēlētāji.
Čikāgas "Wolves"
Trīs reizes - 2002., 2008. un 2022. gadā komanda ir izcīnījusi Kaldera kausu.
Istras pagasts
Vēsture
Istras pagasts dibināts 1863. gadā, apvienojot Istras, Annapoles, Konecpoles un Soboļinas muižu pagastus. 1920. gada zemes reformas gaitā Istras muižas un Pļaviņu folvarka zemes sadalīja 47 vienībās 682 ha kopplatībā, Annopoli sadalīja 166 vienībās 1786 ha kopplatībā, Ļauderu muižu sadalīja 107 vienībās 501 ha kopplatībā, Koncepoli sadalīja 124 vienībās 1105 ha kopplatībā.
Nātrija tiosulfāts
Iegūšana
Tīru bezūdens nātrija tiosulfātu iegūst, sēram reaģējot ar nātrija nitrītu formamīda vidē:
Īpašības
Karsējot sadalās par nātrija sulfātu, nātrija sulfīdu un sēru; sākumā rodas arī nātrija polisulfīdi:
Alfa Romeo Brera un Spider
Spider
Jaunā Spider (Type 939) versija tika prezentēta 2006. gada Ženēvas auto izstādē, kur tā arī saņēma gada labākā kabrioleta apbalvojumu. Spider ir balstīts uz Brera kupejas, taču tajā ir tikai divas sēdvietas. Modeļa prezentēšanas brīdī tika piedāvāti divi dzinēji - 2.2 L I4 un 3.2 L V6 JTS benzīndzinēji. 2007. gada Ženēvas auto izstādē tika izziņots Spider ar JTD common rail turbokompresora dīzeļdzinēju. Spider aizstāj 1995. gadā izlaisto Spider 916 modeli. Šī arī tiek uzskatīta par Spider sesto paaudzi, jo pirmais Spider no Alfa tika izlaists 1966. gadā. Automašīnas ražošanu apturēja 2010. gada novembrī.
Vilis Olavs
Dzīvesgājums
Olavs Plute dzimis 1867. gadā Bauskas pagasta Pilsmuižas “Olavās” kā Jēkaba Plutes un Dārtes (dzimušas Duklavas) trešais bērns. Mācījās Bauskas elementārskolā, Bauskas apriņķa skolā un Jelgavas ģimnāzijā, ģimnāzista gados sarakstīja vēsturisku apcerējumu "Kā dzimtbūšana Baltijā cēlusies", kas godalgots ar Maskavas latviešu dibināto Reinberga prēmiju. 1892. gadā viņš beidza studijas Tērbatas Universitātes teoloģijas fakultātē Studiju laikā kļuva par vecākās latviešu studentu korporācijas Lettonia biedru.
Studiju laikā viņš uzrakstīja populāro "Latvju vēsturi līdz 12. gadsimta beigām" un piedalījās "Sēta, Daba, Pasaule" (5.-6. daļas) sastādīšanā. Kopš 1892. gada darbojās Rīgas Latviešu biedrības zinību komitejā un izdeva tās "25 gadu vēsturi". 1896. gadā sarīkoja 1. latviešu etnogrāfisko izstādi. No 1895. līdz 1897. gadam viņš strādāja par skolotāju un palīgmācītāju Rīgā, bet liberālo uzskatu dēļ netika iecelts par pastāvīgu mācītāju, tāpēc no 1899. līdz 1904. gadam studēja tirdzniecību Rīgas Politehniskajā institūtā, 1900. gadā nodibināja studentu korporāciju "Talavija", bija „Pēterburgas Avīžu” ievadnieks un redaktors.
Luijs XVI
Luijs XVI (fr; Luijs-Ogists dzimis, miris ) bija Francijas (roi de France) un Navarras karalis no 1774. gada līdz 1791. gadam, pēc tam — Franču karalis (roi des Français, 1791—1792). giljotinēts Franču revolūcijas laikā. Viņš ir vienīgais Francijas karalis, kam ticis izpildīts nāvessods.
Varas gadi
Lai vājinātu Septiņgadu karā uzvarējušās Lielbritānijas koloniālo impēriju, no 1776. gada Luijs XVI aktīvi atbalstīja ASV Neatkarības karu. Sākot valdīšanu, Apgaismības ideju ietekmē sāka vairākas reformas, kur mērķis bija uzlabot valsts finanses un veicināt ekonomikas attīstību, tomēr aristokrātijas un garīdzniecības pretestība neļāva tās īstenot, kas bija viens no Franču revolūcijas iemesliem. Meklējot risinājumu nodokļu reformas ieviešanai, Luijs XVI piekrīt Ģenerālštatu sasaukšanai 1789. gada 5. maijā. Tas aizsāka Franču revolūciju, mobilizēja Francijas zemākās un vidusšķiras un jau 14. jūlijā noveda pie Bastīlijas ieņemšanas.
Truši
Izplatība
Truši mājo pļavās, mežos, stepēs, tuksnešos un purvos. Vairāk kā puse no visām trušu sugām dzīvo Ziemeļamerikā. Dažu sugu izcelsme ir Eiropas dienvidrietumi, Dienvidaustrumāzija, dažas Japānas salas, Āfrika un Dienvidamerika. Lielākā daļa Eirāzijas nav dabīgā trušu izplatības teritorija, šajā kontinentā pārsvarā ir izplatītas zaķu sugas. Dienvidamerikā truši ir ienākuši samērā nesen, kontinenta dienvidu daļā nedzīvo neviena trušu suga.
Izskats un īpašības
Truši ir daudzu plēsēju medījums, tadēļ tie nepārtraukti novēro apkārtni. To redzei ir ļoti plašs redzesleņķis. Ja trusis pamana plēsēju, tas uz mirkli sastingst un to vēro, pēc tam ar skaļu un enerģisku kāju dipoņu pret zemi tas brīdina pārējos trušus. No ienaidniekiem tas slēpjas pazemes alās vai, ja tuvumā nav ala, tas bēg ātriem lēcieniem zig-zag veidā. Ja trusis tiek noķerts, tas cenšas atbrīvoties ar spēcīgiem pakaļkāju spērieniem, kā arī cenšoties iekost ar saviem ļoti asajiem zobiem.
Tastatūras kontrolieris
Tastatūras kontrolieris jeb klaviatūras kontrolieris - mikrokontrolieris, kas nodrošina datora tastatūras funkcionēšanu. Tastatūras kontrolieris atbrīvo datora centrālo procesoru no ilglaicīgu skenēšanas operāciju izpildes, kuru laikā tiek noteikta rindas un kolonas pozīcija, kurā notikusi kontaktu savienošanās, un koda noteikšana atbilstoši nospiestajam taustiņam. Kods, kuru tastatūra sūta kontrolierim, nesatur taustiņa simbolisko informāciju, bet gan tā kārtas skaitli, tā saucamo skenkodu (scan-code). Šāds risinājums ļauj operatīvi pieskaņot tastatūru jebkurai kodu tabulai.
Kolaboracionisms
Padomju okupācijas laikā (1940—1941; 1945—1991)
Pretrunīgi ir vērtēta arī vēsturnieku komisijas izveide, ko daži uzskata par angažētu, iebilstot, ka kolaboracionisma izpēte būtu jāfinansē caur universitātēm, Zinātņu akadēmiju, muzejiem, lai publicētu ne tikai padomju kolaboracionistu, bet arī disidentu uzvārdus.
Nokia 6233
2007. gadā Latvijas Mobilais Telefons, svinot savu 15. jubileju, piedāvāja melnus modeļus ar uzrakstu "LMT 15" starp ekrānu un pogām.
Dubrovica
Dubrovicja ir pilsēta Ukrainas rietumos, Rivnes apgabalā pie Horiņas upes. Dubrovicjas rajona centrs.
Terijs Fokss
Terijs Fokss bija jaunākais cilvēks, kas tika apbalvots ar Kanādas ordeni, kas ir augstākais Kanādas apbalvojums. 1980. un 1981. gadā viņu apbalvoja arī ar citiem augstiem apbalvojumiem atzīmējot viņa uzupurēšanos. Daudzas skolas, pētījumi centri, ielas, parki un citi objekti ir nosaukti viņa vārdā. Tāpat daudzviet Kanādā ir uzstādīti Foksam veltīti pieminekļi.
Latviešu zemnieku savienība (1993)
Latviešu Zemnieku savienība (saīsināti: LZS) bija politiskā partija Latvijā, kas darbojās no 1993. līdz 2013. gadam. To izveidoja no Latvijas Zemnieku savienības atšķēlušies politiķi, kas bija neapmierināti ar bezpartijiskā kandidāta Oskara Grīga iekļaušanu 5. Saeimas vēlēšanu sarakstā.
Partija nepiedalījās 10. Saeimas vēlēšanās, jo nespēja laikā sagatavot nepieciešamos dokumentus.
Ernests Vīgners
Dzīvesgājums
Ernests Vīgners dzimis Kuldīgas apriņķa Kalna muižas “Liekmaņos” (tagad Rendas pagastā). Mācības uzsāka Graudupes pagasta skolā, tēva vadībā apguva galdnieka amatu, jo materiālie apstākļi Vīgneru ģimenei nedod iespēju cerēt, ka mazajam Ernestam būs izdevība iegūt kādu citu profesiju. Tikai vēlāk, pateicoties vecākā brāļa Indriķa gādībai, kurš Irlavas skolotāju seminārā ir mācījies ērģeļspēli un strādā par ērģelnieku, arī Ernestam izdodas spert pirmos soļus viņam tik mīļās mūzikas laukā.
Bijis precējies ar dziedātāju Malvīni Kalēju (precēti 1892; šķirti 1904). Šai laulībā dzimušas meitas Tekla un Mirdza. Otrās laulības ar Luīzi Smilgu, ar kuru laulībā dzimuši četri bērni: Beatrise Oije (1903), Meta Krišjāne (1905), Leonīds (1906), Vitālijs (1907).
Miris 1933. gada 25. maijā Rīgā, apbedīts Meža kapos.
Norfolkas "Admirals"
2009.—10. gada sezonu komandas rindās aizvadījis latviešu uzbrucējs Mārtiņš Karsums.
Abrahams Linkolns
Abrahams Linkolns (en, dzimis, miris , saukts arī par „Godīgo Eibu”) bija ASV sešpadsmitais prezidents. Amatā no 1861. gada 4. marta līdz 1865. gada 15. aprīlim, kad gāja bojā atentātā pret viņu.
Mazie smirdīgie kociņi
Grupas vēsture
Grupu 2003. gadā dibināja basists Uģis Reķis un Simons Krasts. Neilgi pēc tam pievienojās vokālists Gvido Eriņš un blokflautiste Ilvija Bloka, kā arī bundziniece Zeltene. 2004. gadā grupa nospēlēja savus pirmos koncertus. Grupai vairākkārt tika nomainīts sastāvs, taču tajā vienmēr palika Krasts.
Bjalistoka
Cilvēki
Bjalistokā dzimuši:
Žīguri
Iedzīvotāju skaita izmaiņas
Esošajās robežās, pēc CSB datiem.
Kultūra
Rekonstruētais Žīguru kultūras nams ir lielākais kultūras nams novadā. Te organizē novada kultūras pasākumus: dziedošo bērnu konkursu „Cālis“, vokālo ansambļu skates, skolas audzēkņu apbalvošanu, teātra salidojumus, Vecgada pasākumu.
Sērenes pagasts
Hidrogrāfija
Ūdenstilpes: Pļaviņu ūdenskrātuve, Sērenes dīķi, Valaka ezers.
Oskars Vailds
Vēlākajos gados Oskars Vailds dzīvoja Londonā, ASV un Kanādā, sniegdams lekcijas, strādādams avīzēs, un esot publikas uzmanības centrā. 1884. gadā viņš apprecējās ar turīga jurista meitu Kontansu Loidu.
Daugavpils Svētā Pētera baznīca
Draudzes lielākie svētki
Draudzes lielākie svētki un atlaidu dienas ir Vasarsvētku pirmā diena, Svētā Antona diena 13. jūnijā, Svētā Pētera diena 29. jūnijā, Svētā Pētera važās 31. jūlijā, 1. un 2. augustā 40 stundu dievkalpojumi, 15. augusts.
Zīmējums
Zīmējuma veidošanas pakāpes
Atbilstoši zīmējuma izstrādātības pakāpei zīmējumiem ir dažādi nosaukumi. Pirmo uzmetumu, kurā formulē sākotnējo ideju, vispārīgos vilcienos attēlojot kompozīcijas pamatformas, sauc par skici it. Šis zīmējums ir lielākoties neliels un nereti veikts uz materiāla, kas pagadījies pa rokai. Vēlāk fiksē perspektīvas līnijas, tēlu un motīvu izkārtojumu attēlā, ko sauc par modeli it. Kad ir noslīpēta kompozīcija, mākslinieks veic atsevišķu elementu studēšanu, līdz visu apvienojot, rodas pamatzīmējums.
Pastelis
Francijā pasteli sāka izmantot 15. gadsimtā kā papildu instrumentu zīmējuma veidošanā. Šī tendence īpaši pieauga 17. gadsimtā. Taču pastelis zīmējumā ir uzskatāma par palīgtehniku atšķirībā no glezniecības, kur tā ir pamattehnika.
Fizika
Vēsture
Otrā pasaules kara laikā gan ASV, gan Vācija aktīvi nodarbojās ar kodolfizikas pētniecību ar nolūku radīt atombumbu. Vāciešiem Heizenberga vadībā šo mērķi sasniegt neizdevās, savukārt amerikāņu Manhetenas projekts vainagojās ar panākumiem. 1945. gadā Trīsvienībā netālu no Alamogordo, Ņūmeksikas, tika detonēts pirmais atomspridzeklis.
Eiropas Savienība
Vēsture
Vēl divas kopienas tika nodibinātas 1957. gadā: Eiropas Ekonomikas kopiena (EEK), kas iedibināja muitas savienību un Eiropas Atomenerģijas kopiena sadarbībai atomenerģijas attīstībā. 1967. gadā Apvienošanās līgums izveidoja vienotu šo triju kopienu institūciju, ko nosauca par Eiropas Kopienām, vai biežāk vienkārši par Eiropas Kopienu (EK). Lai nodrošinātu garantētu pārtikas piegādi Eiropas Kopienai, 1957. gadā tika arī izstrādāti pamatprincipi kopējā lauksaimniecības produktu tirgus izveidei un tos nosauca par kopējo lauksaimniecības politiku.
1993. gada 1. novembrī stājās spēkā Māstrihtas līgums. Šis līgums iedibināja kopienas pārskatīto struktūru un iepriekšējo nosaukumu "Eiropas Kopienas" oficiāli aizvietoja nosaukums "Eiropas Savienība". Eiropas Kopiena tagad veidoja vienu no trīs jaunās Eiropas Savienības pilāriem, kas iekļāva sadarbību kopējā ārpolitikā un iekšpolitikā.
Valodas
Pie mazākiem indoeiropiešu valodu atzariem pieder baltu valodas (latviešu un lietuviešu valodas), ķeltu valodas (īru valoda) un grieķu valoda. Pie urāliešu valodu saimes pieder igauņu, somu un ungāru valodas, pie semītu valodu saimes pieder maltiešu valoda.
Alfa Romeo 159
Attīstība
Lielie 159 izmēri to padarīja daudz komfortablāku par 156, galvenokārt dēļ lielā un plašā salona. Taču straujais izmēru palielinājums atturēja daudzus 156 īpašniekus, no vēlmes iegādāties 159 kā savu nākamo automašīnu. Dēļ izmantotās Premium platformas tika sasniegti arī ļoti augsti drošības standarti, īpaši izturīga ir automašīnas šasija, kas tika uzskatīta par labāko un drošāko savā katgorijā uzrādot tādus ciparus kā 180 000 daNm/rad.
Dzinēji, piedziņa un jauda
159 ir pieejams ar priekšējo riteņu piedziņu, gan ar četru riteņu piedziņu. "Q4" četru riteņu piedziņa izmanto Torsen C tipa divus difrenciāļus (priekšējais un centra difrenciālis vienā vienībā, priekšējais ir atvērta tipa), kas pieejami ar 3.2 L benzīndzinēju un 2.4 L dīzeļdzinēju. Pārsvarā visos modeļos izmantota sešu ātrumu manuālā ātrumkārba (1.8 L dzinējam ir piecu ātrumu ātrumkārba). 1.9 L un 2.4 L dīzeļdzinēji un 3.2 L benzīndzinējs pieejams ar sešu ātrumu Q-tronic automātisko ātrumkārbu (Aisin AW TF-80SC). Dažās valstīs pieejama Selespeed ātrumkārba ar 2.2 L benzīndzinēju.
Drošība
159 standarta aprīkojumā ir aprīkots ar septiņiem drošības spilveniem, ar iespēju pasūtīt papildus ceļu drošības spilvenus. Automašīna uzrādīja labus rezultātus aizmugurējo triecienu aizsardzības testos. Euro NCAP novērtēja 159 pasažieru drošību ar 5/5 zvaigznēm, bērnu drošību ar 4/5 zvaigznēm, bet gājēju drošību ar 1/5 zvaigznēm
Džons Ronalds Rūels Tolkīns
Tolkīns tiek uzskatīts par vienu no fantāzijas literatūras aizsācējiem, no viņa darbiem ir ietekmējušies daudzi populāri rakstnieki.
Rīgas Valsts 2. ģimnāzija
Vēsture
Rīgas 2. vidusskolas ēka celta 1876.—1879. gadā (arhitekts Johans Daniels Felsko). Ēkai ir Valsts nozīmes arhitektūras pieminekļa statuss. Ēka tika celta Rīgas Pilsētas reālskolas (Stadt-realschule zu Riga) vajadzībām, kurā mācības notika vāciski, bet pārkrievošanas politikas periodā — krieviski. Pēc Pirmā pasaules kara sākuma Latviešu izglītības biedrība Dr. A. Butula vadībā Krievijas Impērijas valdībai iesniedza lūgumu dibināt vispārējās vidējās izglītības iestādes ar latviešu mācību valodu. 1916. gada janvārī šāda atļauta tika saņemta.
Filozofija
Filozofijas jēdziens
Filozofiska rakstura jautājumi ir aktuāli ne vien mūsu sabiedrībā, bet jebkur citur pasaulē. Tādējādi filozofiju ir iespējams iedalīt vairākās skolās. Tas, ko mēs uzskatām par filozofiju, visbiežāk ir rietumu civilizācijas auglis, un šo filozofiju tā arī sauc par rietumu filozofiju. Tradīcijas pirmsākumi meklējami līdz ar senajiem grieķiem. Pazīstamākie šīs skolas filozofi ir Platons, Aristotelis, Akvīnas Toms, Renē Dekarts, Imanuels Kants, Georgs Vilhelms Frīdrihs Hēgelis, Frīdrihs Nīče un Ludvigs Vitgenšteins.
Filozofijas jēdzienu ir ieviesis grieķu mistiķis Pitagors.
Melodiskais hārdkors
Melodiskais hārdkors (en) ir hārdkora apakšžanrs, kam raksturīga pastiprināta pievēršanās skanējuma melodiskumam. Žanra veidotā mūzika pārsvarā sastāv no ātriem hārdkora bungu ritmiem, sarežģītiem ģitāras rifiem un melodisku dziedāšanu.
Faktoru analīze
Maikls Porters nacionālo salīdzinošo priekšrocību analīzē veiksmīgi izmantojis tādus faktorus kā:
Faktoru analīze lielā mērā ir dažādu zināšanu sintēze, ko zinātne pazīst jau gadsimtiem ilgi. Tā, ilgstošam analīzes periodam zinātnē parasti seko sintētisks izziņas posms, kura laikā uzkrātie fakti, informācija, atziņas u.c. tiek izmantoti jaunu, augstāka līmeņa (abstraktāku) vispārinājumu izstrādāšanai, kas palīdz dziļāk izprast sabiedrības attīstības noteicošos faktorus un tendences. Arī pēdējo gadu desmitu dramatiskās politiskās izmaiņas — PSRS sabrukums, Eiropas Savienības paplašināšanās, terorisma izplatība utt., devušas lielu skaitu jaunu faktoloģisku materiālu, kuru analīze ved pie atziņām, kas liek pārvērtēt arī citus, daudz senākus vēsturiskus procesus. Faktoru analīze būtībā ir samērā jauna metode, kā šādos gadījumos efektīvāk lietot tradicionālo zinātniskās sintēzes metodi.
Velns (latviešu mitoloģija)
Velns, saukts arī par Jodu un Jupi ir dievība latviešu mitoloģijā un arī lietuviešu mitoloģijā, pazemes un veļu valdnieks, uz ko norāda pats vārds „Velns”, kas cēlies no vārda „velis”. Par iespējamajiem senā Velna mitekļiem mūsdienās liecina vietu nosaukumi — Velna alas, Velnezers.
Neimaijere III
Neimaijere III (de) ir Vācijas vissezonas polārstacija Antarktīdā. Izvietojusies karalienes Modas Zemē uz 200 m biezā Ēkstrema šelfa ledāja Atkas līča krastā 5,5 km no ledāja frontes. Izbūvēta 2009. gadā kā aizvietotāja sniegā iegrimušajai stacijai Neimaijere II. Oficiāli atklāta 20. februārī, nosaukums mantots no iepriekšējām stacijām, kas savukārt nosauktas par godu vācu ģeofiziķim un polārpētniekam Georgam fon Neimaijeram. Jaunā stacija paredzētu 25-30 gadu ilgai ekspluatācijai un tās izbūves kopējās izmaksas tiek lēstas ap 39 miljoni eiro. Kopā ar šelfa ledāju stacija pārvietojas ziemeļu virzienā 355° azimutā ar ātrumu 157 m/gadā.
Konstrukcija
Stacija veidota kā 6 m virs sniega līmeņa pacelta divstāvu platforma, kas stāv uz 16 hidrauliskiem balstiem. Stacijai ir četri stāvi, divi no kuriem atrodas platformā un paredzēti laboratoriju un dzīvojamajām telpām, viens atrodas zem sniega līmeņa un paredzēts kā noliktava un transporttehnikas garāža un par atsevišķu stāvu tiek uzskatīta starptelpa starp platformu un sniega līmeni. Uz platformas jumta atrodas meteoroloģisko balonu halle, kā arī dažādas sakaru un mērījumu iekārtas. Kopējais būves augstums no pamatiem līdz balonu hallei ir 29,2 m.
.ps
.ps ir augšējā līmeņa domēns (ccTLD), kura paredzētais pielietojums ir saistīts ar Palestīnu. Domēns izveidots 2000. gadā. Domēna sponsors ir PITA, bet domēnu reģistrēšanu nodrošina PNINA.Domēnus var reģistrēt gan otrajā, gan trešajā līmenī zem šādiem otrā līmeņa domēniem: .com.ps, .net.ps, .org.ps, .edu.ps, .gov.ps, .plo.ps un .sec.ps.
Skins (seriāls)
Seriāla sižeta pamatā ir Anglijas dienvidrietumu pilsētas Bristoles pusaudžu dzīve, apmeklējot divgadīgu jauniešu koledžu. Līdz ar to seriāla galvenie varoņi mainās ik pēc divām sezonām. Seriāls pievēršas dažādām aktuālām problēmām jauniešu dzīvē: sarežģījumiem ģimenē, garīgām slimībām (tai skaitā ēšanas traucējumiem), seksuālās identitātes meklējumiem, apreibinošo vielu lietošanai un nāvei.
8. trolejbusu maršruts (Rīga)
Vēsture
Trolejbusu satiksme 8. maršrutā tika atklāta 1960. gadā, nodrošinot iedzīvotājiem iespēju ar trolejbusu nokļūt līdz Rīgas pilsētas robežai Atgāzenes apkaimē. Sākotnēji trolejbusi kursēja no Brīvības pieminekļa apkārtnes caur Vecrīgu līdz Ābolu ielai. Dažus gadus vēlāk, 1964. gadā, tika atklāts 12. trolejbusu maršruts, kurš dublēja lielu daļu 8. maršruta (no pilsētas centra līdz Ģimnastikas ielai).
Monreālas "Canadiens"
Monreālas "Canadiens" (fr, en) ir profesionāls Kanādas hokeja klubs, kas bāzēts Monreālā, Kvebekas provincē, Kanādā. Kluba oficiālais nosaukums ir Le Club de Hockey Canadien un tas ir viens no visu laiku veiksmīgākajiem klubiem Ziemeļamerikas sporta vēsturē. Klubs spēlē Nacionālās hokeja līgas Austrumu konferences Atlantijas okeāna divīzijā. Tas tika dibināts un kopš 1917. gada spēlē NHL, pirms tam spēlēja Nacionālajā hokeja asociācijā.
Zulfikārs Ali Bhuto
Kļūdams par valsts galvu, Zulfikārs Ali Bhuto normalizēja attiecības ar Bangladešu un Indiju, tiekoties ar Indiru Gandiju. 1972. gada 2. janvārī Bhuto deklarēja lielrūpniecības nacionalizāciju. Tika pieņemta jauna, progresīvāka darba likumdošana. Bhuto laikā tika sākti darbi Pakistānas kodolprogrammā, un ar Kanādas palīdzību 1972. gada 28. novembrī Karāči tika palaists pirmais pakistāniešu kodolreaktors. 1973. gada 12. aprīlī tika pieņemta jauna valsts konstitūcija.
Bills Klintons
Viljams Džefersons "Bills" Klintons (en; dzimis Viljams Džefersons Blaits III (William Jefferson Blythe III, pēc 1961. gada pieņēma patēva uzvārdu Klintons) Houpā, Ārkanzasas štatā, ASV) ir amerikāņu politiķis, bija Amerikas Savienoto Valstu četrdesmit otrais prezidents.
6. trolejbusu maršruts (Rīga)
6. trolejbusu maršruts bija Rīgas sabiedriskā transporta trolejbusu maršruts, kurā pasažieri tika pārvadāti no Pieminekļa Latviešu strēlniekiem pakājes Latviešu strēlnieku laukumā netālu no Akmens tilta, 11. novembra krastmalas, Grēcinieku ielas un Kaļķu ielas krustojuma no vienas puses un Latvijas Okupācijas muzeju, Melngalvju namu un Rātsnamu ar tā laukumu no otras puses (galapunkts saucās Rātslaukums) Vecrīgā pāri Akmens tiltam cauri Āgenskalna priedēm līdz galapunktam Āgenskalnā, Pilsoņu ielā blakus Paula Stradiņa klīniskajai universitātes slimnīcai (galapunkts saucās Klīniskā slimnīca).
Džo Nīvendaiks
Spēlētāja karjera
Profesionāļa karjeru Nīvendaiks uzsāka 1986.—87. gada sezonā, kad, pabeidzis Kornela Universitāti, debitēja NHL kluba Kalgari "Flames" rindās. Nākamajā sezonā Nīvendaiks bija kļuvis jau par "Flames" pamatsastāva spēlētāju, sezonu noslēdzot jau kā visas līgas trešais rezultatīvākais spēlētājs, iegūstot arī Kaldera balvu, taču 1988.—89. gada sezonā kopā ar klubu pirmo reizi karjerā izcīnīja Stenlija kausu.
Valstu saraksts pēc Tautas attīstības indeksa
Šis ir valstu saraksts pēc Tautas attīstības indeksa (TAI), kas sastādīts, balstoties uz 2019. gada datiem. Tautas attīstības indekss ir ANO izstrādāts rādītājs, kas balstīts uz paredzamā dzīves ilguma, lasītprasmes, izglītības un dzīves līmeņa.
Māra (latviešu mitoloģija)
Latviešu ticējumos un tautasdziesmās
Māra latvju dainās sieviešu aizgādne, viņa bieži minēta, sieviešu darbus darot – maļot, slaucot, kuļot sviestu. Viņa rādīta kā sieviete zaļā vai zeltītā tērpā, bieži sēdēdama pie avota, avotā uz akmens vai vītolā, visi šie atribūti ir saistīti ar mirušo valstību. Māras svētie dzīvnieki ir melni – vabole, krupis, vista, odze, zalktis, kuros viņa mēdz iemiesoties. Visvairāk redzama Māras saistības ar čūsku kultu, kas diezgan noteikti ļauj viņu pievienot htoniskajām auglības dievībām.
Robinsons Krūzo
"Robinsons Krūzo" (Robinson Crusoe) ir Daniela Defo romāns, kas pirmoreiz tika publicēts 1719. gadā un vietumis tiek uzskatīts par pirmo romānu angļu valodā. Romāns ir izdomāta autobiogrāfija par kuģa avārijā izglābušos angļu vīrieti, kas pavada 28 gadus attālā tropu salā pie Venecuēlas krastiem, saskaroties ar Amerikas pamatiedzīvotājiem, gūstekņiem un dumpiniekiem, līdz tiek izglābts.